CELEX: 62022CN0024
Language: da
Date: 2022-01-11 00:00:00
Title: Sag C-24/22: Anmodning om præjudiciel afgørelse indgivet af Rechtbank Noord-Holland, zittingsplaats Haarlem (Nederlandene) den 11. januar 2022 — PR Pet BV mod Inspecteur van de Belastingdienst/Douane, kantoor Eindhoven

11.4.2022   
            
            
               DA
            
            
               Den Europæiske Unions Tidende
            
            
               C 158/6
            
         
      Anmodning om præjudiciel afgørelse indgivet af Rechtbank Noord-Holland, zittingsplaats Haarlem (Nederlandene) den 11. januar 2022 — PR Pet BV mod Inspecteur van de Belastingdienst/Douane, kantoor Eindhoven
      (Sag C-24/22)
      (2022/C 158/07)
      Processprog: nederlandsk
      
         Den forelæggende ret
      
      Rechtbank Noord-Holland, zittingsplaats Haarlem
      
         Parter i hovedsagen
      
      
         Sagsøger: PR Pet BV
      
         Sagsøgt: Inspecteur van de Belastingdienst/Douane, kantoor Eindhoven
      
         Præjudicielle spørgsmål
      
      
                  1)
               
               
                  Skal KN-position 9403 fortolkes således, at kradsetræer til katte, der består af forskellige materialer og er bestemt til varig placering i (beboelses)rum på gulvet, således at kattene kan klatre, ligge, sidde og kradse herpå, ikke er omfattet af denne KN-position, fordi der er tale om en anden type som omhandlet i Kommissionens gennemførelsesforordning (EU) nr. 1229/2013 (1) af 28. november 2013 og Kommissionens gennemførelsesforordning (EU) nr. 350/2014 (2) af 3. april 2014? Såfremt der er tale om en anden type, der er til hinder for en tarifering i KN-position 9403, på hvilken måde foreligger der da en anden type?
               
            
                  2)
               
               
                  Har besvarelsen af spørgsmål 1 betydning for gyldigheden af Kommissionens gennemførelsesforordning (EU) nr. 1229/2013 af 28. november 2013 og Kommissionens gennemførelsesforordning (EU) nr. 350/2014 af 3. april 2014?
               
            
         (1)  Kommissionens gennemførelsesforordning (EU) nr. 1229/2013 af 28.11.2013 om tarifering af varer i den kombinerede nomenklatur (EUT 2013, L 322, s. 8).
      
         (2)  Kommissionens gennemførelsesforordning (EU) nr. 350/2014 af 3.4.2014 om tarifering af visse varer i den kombinerede nomenklatur (EUT 2013, L 104, s. 4).